
Praefamen* 


x*  acile  quispiam  eos  morbos  periculosiores  dixe- 
rit, qui  pari  ceteroquin  vehementia,  ex  ipsa  la- 
borantis natura  et  opportunitate,  quam  dicunt, 
indolem  suam  recipiunt.  Ita  inflammationes  in 
robustioribus,  febris  puerperalis,  angina  mem- 
branacea puerorum,  ob  id  ipsum  gravius  desae- 
viunt, quod  corporis  natura  ad  singulos  hos 
affectus  proclivior,  morbi  concepti  fomitem  alit» 
Praeter  anginam  vero  membranaceam , est  hydro- 
cephalus  acutus,  qui  inevitabilis  saepe  tenerae 
aetati  insidias  struit,  puerilia  organismi  peculia- 
rem vim,  aegrotulos  eo  citius  praecipitantem 
luculenter  prae  se  fert,  morbus  sane  atrocissimus, 
qui  nobilissimum  mentis  organon  ac  ipsa  vitae 
nervosae  penetralia  destruit,  difficillimus  insuper 
cognitu,  sic  ut  priores  medici,  quantumvis  acuti 
versatique  in  observanda  natura,  ex  toto  fere 


eum  ignoravisse  videantur,  optimoque  iure  exacta 
eius  diagnosis  recentioribus  accepta  referatur* 
Optandum  sane  est,  ut  ad  talem  morbum,  quam 
clarissime  perspiciendum , quo  facilius  verum  a 
falso  et  dubio  discerni  queat,  quam  plurimae 
observationes  colliguntur,  unde  et  ipse  operae 
pretium  me  facturum  esse  putavi , si  propriam 
qualemcunque  hydrocephali  acuti  observationem 
in  medium  protulerim*  Quam  mihi  contigit  in 
policlinico  universitatis  litterariae  Berolinensis, 
benevolentia  Perill.  Hufeland,  praeceptoris  mei 
longe  reverendissimi  instituere,  cui  hic  gratias 
agere  maximas  ob  summa  in  me  merita  liceat. 
Haud  minus  obstrictus  sum  Cei.  Osann  et  Exp. 
Busse,  viris  nunquam  satis  colendis,  quibus  ad- 
iutoribus  illud  institutum  clinicum,  uberrimos 
fructus  medicinae  studiosis  et  tulit  et  usque  feret. 

Integrum  de  hydrocephalo  acuto  tractatum, 
ne  nimis  tenue  evaderet  commentariolum  hoc  in- 
augurale,  praemittendum  esse  censui,  cuius  ut 
aequos  se  iudicea  praebeant,  L*  B.  etiam  atque 
etiam  rogo. 


§•  I. 


Auctores,  qui  de  hydrocephalo  acuto 
conscripserunt,  et  quos  hoc  in  speci- 
mine consului. 


Initio  superioris  saeculi,  imprimis  autem  nuperrimis 
temporibus,  multi  tractatus  hoc  de  morbo  conscripti 
sunt,  ne  autem  limites  huius  commentarioli  transgre- 
diar, non  omnes  hic  commemorabo,  sed  tantum  eo- 
rum nomina  enumerabo,  qui  praecipue  proteiformi 
morbo  operam  navaverunt  et  observationes,  memoria 
dignas  protulerunt. 

Variae  opiniones  et  multiplices,  quibus  auctores 
de  morbi  origine  et  indole  favebant,  explicationem 
discrimina  tam  magna  amplectentem  obstant,  ut  vix 
ac  ne  vix  quidem,  unum  eundemque  morbum  in  eo 
reperiamus. 

Nonnulli  auctores  Hippocrati  i)  hydrocepha- 
lum  acutum  satis  notum  fuisse  tradjderunt  atque  tes- 
timoniis firmaverunt,  quibus  praecipue  Goelis  2) 
assentit;  Whytt  3)  autem,  Akkermann  4),  Wend  t 5) 
et  alii  id  argumentis  repugnantes,  se  tantum  hydrocepha- 
lum  chronicum,  non  vero  illum,  superius  recitato  in 
libro  explicasse,  dicunt;  Celsus  6),  Aetius  et  Paulus 
Aegineta  7)  solummodo  hydrocephalum  chronicum  co- 
gnoverunt, quem  satis  observatum  suis  in  libris  expo- 
suerunt. E ttm  ii  11  e rus  8)  tandem  ait:  Yesalium 

primum  de  collectione  aquae  in  cerebro  mentionem 
fecisse.  Etiam  si  plures  praeteritorum  saeculorum 
medici,  n.  c.  Sennertus,  Bonetus,  Willisius,  Petitius, 
Morgagnius  reliq.  de  morborum  expositione  ac  de- 
scriptione maxime  meriti,  observationes , quae  ad  hy- 
drocephalum acutum  multa  cum  certitudine  referen- 
dae sunt,  suis  in  operibus  relinquerunt,  attamen  hi 
discrimen  inter  illum  et  hydrocephalum  chronicum 
non  satis  intellexisse  videntur.  Observationes  autem 


i)  Hipp.  de  morbis  lib.  II.  sect.  5.  edition.  Foesio. 

3)  Goelis  uber  die  liitzige  Gehirnwassersucln.  Wien 
iS2o.  pag.  107. 

3)  Whytt  in  Tissots  Nervenkranhh.  B.  III.  p.  6ft 

4)  Akkermann  opera  practica.  Uebersctz.  pag.  66f. 

$)  G.  Wendt  Beobachtungen  u.  Bemerkungen  liber  die 
bitzige  Gehirnwassersucht.  Leipz.  1823. 

6)  Celsus  Libr.  IV.  Cap.  2. 

7)  Paul.  Aegineta  Lib.  V.  Cap.  3,  et  historiarum  me- 
die. historia  XIII.  Venellis  1621. 

8)  Ettmulleri  opera  omnia.  Toni.  I.  pag.  di 6. 


nostris  temporibus  diligenter  et  studiose  a peritissimis 
medicis  institutae,  qui  praecipue  omnia  phaenomena, 
inter  morbi  decursum,  sub  variis  formis  atque  permu- 
tatis obvia,  notatu  dignissima  habere  studebant,  lucem 
clariorem  de  eiusdem  natura,  causis  et  de  curandi 
methodo  accenderunt.  Quo  factum  est,  ut  simul  Wei- 
kardii  aliorumque  opiniones  morbi  exsistentiam  plane 
negantes,  exstinguerentur.  Primum  Joh  annes  Pais- 
ley  i)  (1733)  id  malum  in  tractatu  suo  accurate 
exposuit;  deinde  Robertus  Whytt2)  (1768)  dissertatio- 
nem egregiam  de  hydrocephalo  interno  edidit,  in  qua 
morbum,  pulsuum  modificationes  in  eius  decursu  il- 
lustravit, maxime  respiciens  ad  extrema  stadia.  Alii 
vero  scriptores  sunt:  Fothergillius  3),  Huck, 

Thomson  et  Piush  4).  Tum  Ludwig  5)  dissertatio- 
tionem  inauguralem  optimam,  libro  R.  Whyttii  funda- 
tam exaravit,  in  qua  de  omnibus,  ad  tempus  usque 


i)  A Hydrocephalus  with  remarkable  symptoms  by 
John  Paisley  medie,  essays  Edinb.  T.  III.  p 33 y. 

3)  Robert  Whytt  uber  die  Gehirnwassersucht.  In  de9- 
sammtl.  zur  pract.  Arzeneivvissensch.  gehorigen 
Schriften.  Leipz.  1771.  V.  Bd  S.  662. 

3)  Medicinal  observations  and  inquiries  Yol.  IV.  1772. 

4^  Rush’s  Bemerkimgen  fiber  die  Ursachen  und  Heilart 
des  innem  Wasserkopfes.  In  der  Samxnlung  auser- 
lesener  Abliandlungen  fiir  pract.  Aerzte.  Bd.  XYII. 
P 487- 

y)  Ludwig.  Dissertatio  inaugural,  de  hydrope  cerebri 
puerorum.  Lipsiaa  1774. 

suum  observatis  commemoravit.  Odi  er  i)  plura  ex- 
empla circumspecte  observavit,  quae  fide  dignissima 
in  ephemeridibus  medicis  Parisiensibus  publici  iuris 
fecit;  nec  minus  Quin  2),  qui  morbi  naturam  in- 
flammatoriam rite  explicavit.  Nunc  nostri  saeculi 
quidam  scriptores  seriem  continuant,  quo  pertinent 
Johannes  Cheyne  5)  et  J.  Coindet  4);  inter  Ger- 
manos excelluerunt  Hopfengaertner,  qui  morbi  sedem 
unice  in  systemate  nervoso  posuit,  imprimis  remedia 
excitantia  ad  eum  debellandum  commendat;  deinde 
Baader,  de  Portenschlag  5),  Loebenstein-Loebel 
atque  alii;  Formey  6)  vero  tractatum  edidit,  quo 
methodum  antiphlogisticam,  ad  hydrocephalum  acu- 
tum curandum,  ceteris  praeferendam  esse,  edocti  su- 


1)  Odier’s  medizinisch - chirurgische  Abhandlung  von 
der  Wassersucht  der  Gehirnkammern.  In  derSamm- 
lung  auserlesener  Abhandl.  f.  prakt,  Aerzte  Bd.  IX. 
S.  320. 

2)  Quin’s  Abhandlung  uber  die  Gehirnwassersucht  a, 
d.  Engl.  iibers.  von  Michaelis.  Leipz.  1792. 

3)  J.  Cheyne  Versuch  uber  den  acuten  Wasserkopf. 
a.  d.  Engl.  von  Mulier.  Bremen  1809. 

4)  Memoire  sur  Phydrencephale , ou  cephalite  interne 
hydrencephalique  par  J.  F.  Coindet.  Paris  et 
Geneve  1817. 

5)  Von  Portenschlag  - Ledermayer  uber  den  Wasser- 
kopf. Wien  1812. 

6)  L.  Formey  von  der  Wassersucht  der  Gehirnhohlen, 
In  Horns  Archiv  lahrgg.  1810.  B.  IX.  p.  219, 


mus,  at  Goelis  i)  monographiam  experimentis  inul- 
tis ornatam  scripsit,  cadaverum  sectionibus  magis  com- 
probatis. Tandem  nonnulli  scriptores  Franco- Gallici 
n.  c.  Jadelot  2),  Baumes  3),  Bouvier,  Ducasse, 
Cloquet  reliq.  observationes  suas  et  animadversiones 
in  ephemeridibus  rerum  medicinalium , huc  aut  illuc 
dispersas  proposuerunt,  notatu  plerumque  dignissimas. 

Haec  sint,  quae  scriptis  commeratu  imprimis  ne- 
cessaria iudicavi,  nunc  ad  morbi  definitionem  et  divi- 
sionem generatim  exponendam,  transire  liceat. 

$.  2. 

De  hydrocephali  speciebus  ac  varieta- 
tibus generatim,  et  de  hydrocephali 
acuti  differentiis. 

Priusquam  propius  ad  specialem  atque  magis  ex- 
aratam descriptionem  accedo,  verba  nonnulla  de  variis 
speciebus  morborum  hydropicorum,  praecipue  vero  in 
capite  externo  et  interno  obvenientium,  praemittere 
liceat,  quae  eorum  divisionem,  secundum  humoris  col- 
lecti sedem  formas  atque  modos,  et  alia  huc  spectan- 
tia amplectantur. 


i)  Goelis  Leopold  Anton,  practische  Abhandlungen 
fiber  die  vorzuglichsten  Krankheiten  des  kindlichen 
Alter*.  Wien  1 g 1 

t ) Journal  de  medicine,  chirurgie  et  pharmacie  1806. 
3)  Annales  de  la  societe  de  medicine  de  Montpellier. 

Nomen  hydrocephali  a Graecis  vocibus  i.  e. 
aqua  et  Ajj'  i.  e.  caput,  derivatum,  praeternatu- 
ralem  humoris  serosi,  vel  sero-lymphatici,  in  capite 
collectionem  generatim  designat,  qui  impermixtus,  aut 
interdum  cum  aliis  e.  g.  puriformi  fluido  commixtus, 
diversis  in  locis  capitis,  ut  latice  in  substantia  cerebri 
in  eiusdem  ventriculis,  vel  inter  membranas  cerebrum 
ipsum  circumdantes;  tum  etiam  extra  calvariam  inter 
integumenta  capitis  reperitur,  qua  varia  ex  sede  hy- 
drocephali differentiae  ortae  sunt. 

Hic  morbus  non  solum  hominem,  sed  etiam  ani- 
malia domestica,  e.  g.  equos,  vitulos  et  oves  invadit, 
quo  in  casu  sectione  capitis  facta,  ille  humor  copia 
exigua  vel  maiori,  aut  in  saccis  peculiaribus  inclusus, 
aut  sine  velamentis  interno  in  capite  effusus,  depre- 
henditur. Multiplices  hydrocephali  species  ex  origine, 
decursu,  sede  atque  complicationibus  deductae,  ex- 
stant. Hydrocephalus  externus  et  internus,  quae  utra- 
que species  pro  diversitate  loci,  quem  humoris  prae- 
ternaturalis  collectio  obsidet,  in  varietates  subdividitur* 

Hydrocephalus  externus  quidem  ille  status  prae- 
ternaturalis  nominatur,  quo  fluidum  abnorme  extra 
cranium,  inter  integumenta  diversis  in  locis  stagnans 
offertur.  Tales  igitur  stagnationes,  vel  inter  cutem  et 
galeam  aponeuroticam,  vel  inter  illam  et  pericranium, 
vel  denique  inter  hoc  et  cranium  ipsum  occurrere  so- 
lent, quae  omnes  ex  symptomatibus  unicuique  pro- 
priis sunt  distinguendae. 

Hydrocephalus  internus,  si  humor  praeter  naturam 
in  cranii  cavo  ipso,  diversis  quidem  in  locis,  e.  g.  in 
cerebri  substantia  ipsa,  in  eiusdem  ventriculis,  vel  in- 

ter  tunicas  cei'ebrum  involventes  collectus  est.  Quibus 
in  casibus  vero,  ubi  id  fluidum,  extra  calvariam  effu- 
sum, cum  humore  cavum  capitis  occupante  commer- 
cium habet,  P.  Frank  i)  nomine  hydrocephali  com* 
plicati,  usus  est.  Hic  porro  distinguit  hydrocephalum 
meningeum , ubi  abnorme  secretum  non  in  substantia 
cerebri  ipsa  latet,  sed  aliis  in  locis  capitis  interni,  iam 
memoratis,  collectum  est,  et  hydrocephalum  encepha- 
lodem,  qui  secretione  aquae,  vel  alius  humoris  ab- 
normis, in  ipsam  cerebri  cerebellique  substantiam,  aut 
eiusdem  ventriculos  (hydrops  ventriculorum  cerebri) 
facta,  constituitur.  Deinde  distinguimus  hydrocepha- 
* lum  universalem  atque  partialem,  prout  secretum  prae- 
ternaturale  cerebro  toti,  vel  tantum  uni  parti  incum- 
bit; tum  acutum  et  chronicum,  quae  denominationes 
a celeriore  aut  tardiore  mali  decursu  et  uniuscuiusque 
symptomatibus  sumtae,  habemus.  Observationes  etiam 
nos  docuerunt,  hydrocephali  interni  causam,  non  sem- 
per  in  capite  ipso  posse  inveniri,  quia  id  malum  va- 
rio modo  et  diversis  sub  conditionibus  corpus  invadere 
solet;  sic  e.  g.  interdum  hydrocephalus  internus  mor- 
bum praegressum  sequi  ideoque  eius  effectus  ac  co- 
mes esse  potest,  etiamque  ille,  ob  consensum  peculia- 
rem capitis  aliis  cum  corporis  partibus,  imprimis  si 
simul  morbo  laborant,  reactione  hac  morbosa  cere- 
brum afficiente,  facile  procreatur,  denique  id  malum 
hydropicum  materiebus  secretoriis  et  excretoriis,  ad 


i)  Epitome  de  morb.  liomin.  curand.  de  Libr.  VI  pag. 
162, 

caput  ex  aliis  partibus  subito  translatis  atque  suppres- 
sis gigni  potest;  quam  ob  rem  hydrocephalum  idiopa- 
thicum, symptomaticum,  consensualem  et  metastati- 
cum, discernimus.  Goelis  i)  tandem  divisionem  hy- 
drocephali  in  acutissimum,  acutum  et  chronicum  con- 
stituit. Acutissimus,  sive  apoplexia  aquosa,  ob  decur- 
sum rapidissimum  atque  magnum  periculum,  quod 
aegrotanti  infert,  quod  fere  semper  omnibus  auxiliis 
resistit,  ita  brevissimo  temporis  spatio  animam  eripit. 
Cu lien  2)  sub  nomine  apoplexiae  hydrocephalicae  am- 
bas species,  tam  acutum,  quam  acutissimum  compre- 
hendit!, quas  autem  ab  hydrocephalo  chronico  rite  dis- 
tinguit. 

Plures  auctores  ad  morbi  designationem  nomine 
febris  hydrocephalicae  usi  sunt,  alii  vero  Cheyne, 
Coindet  et  B u rse  r i us  3)  morbum,  hydrocephalum  acu- 
tum, nominant,  priori  denominationi  imprimis,  auctore 
Macbridio  adsentientes,  morbum  sequentibus  ex  ratio- 
nibus hac  certius  designari  affirmant: 

a.  quod  inter  morbi  decursum,  febris  vel  motus 
febriles  nunquam  desunt,  qui  in  chronico  hydroce- 
phalo nonunquam,  vel  rarissime  animadvertuntur. 

b.  quia  exsudatio  aquosa  effectus  febris,  in  cere- 
bro excitatae. 

c.  quia  hoc  nomen  medicum  adhortatur,  ut  an- 
tiphlogistica  methodns  ad  indolem  inflammatoriam,  id 


1)  Goelis  1.  c.  pag.  5. 

Si)  Cullen  nosologia  methodica  1780. 

3)  Burserii  Institutiones  med.  Vol.  III.  pag. 

est  fontem  morbum  nutrientem  supprimendam,  ceteris 
medendi  methodis  praeferat. 

Wendt  hoc  nomen  tantum  primum  stadium,  quo 
febris  revera  adest,  certo  notare  existimat,  ad  mor- 
bum totum  rite  designandum,  sibi  minus  congruum 
videri  fatetur. 


§*  3* 

De  hydrocephali  acuti  distributione  in 

stadia. 

Ratione  decursus  morbi  stadia  sunt  accepta,  etiam- 
num  vero  medici  inter  se  disceptant,  quamnam  alii 
distributionem  comprobant,  alii  vero  eam  repudiant. 
Robertus  Whytts)  primum  tria  stadia  designavit,  quae, 
ut  supra  iam  dictum , pulsuum  conditione  destinata 
sunt.  Sed  pulsus  mutabilitatis  et  inconstantiae  causa, 
hoc  in  morbo  signum  momenti  maioris  praebere  non 

1 possunt,  quod  spatio  temporis  brevissimo  sine  ulla  ma- 
nifesta causa,  inter  morbi  decursum  ita  mutantur,  ut 
si  prius  frequentes,  duriusculi  et  regulares  superim- 
posito digito  fuerint , paulopost  retardati,  molliores 
irregulares  plerumque  intermittentes  sentiuntur.  Cheyne 
etiam  devisionem  in  stadia,  respectu  pulsuum  vituperat, 
Wichmann  vero,  Hopfengaertner,  Portenschlag  aliique 
silentio  praeterierunt.  P.  Frank  3)  excepto praenun- 

--  — 

i)  Wendt  Kinderkrankheiten  p.  I9f.  Breslau  1822. 

2)  Whytt  1.  c.  pag.  662. 

3)  Epitome  lib,  VI.  p.  18J. 

tiornm  stadio,  tria,  nempe:  stadium  sensibilitatis,  tor- 
poris et  paralyticum  destinavit,  nec  minus  Plen- 
kius  I)  totidem  stadium,  scilicet:  febrile,  apyreticum 
et  lethale  adsumsit.  Goelis  2)  denique  stadium 
turgescentiae  sive  prodromorum,  inflammatorium, 
transudationis  ac  paralyticum  morbo  posuit.  For- 
mey  3)  autem  divisionem  potius  non  adm  ttit,  putans, 
per  eam  facile  errorem  induci,  quia  aquae  collectio 
in  cerebro  pro  principi  malo  atque  necessaria,  ad  mor- 
bum constituendum,  haberi  possit. 

Morbi  tamen  natura  peculiaris,  ex  hac  dispositione 
in  stadia  magis  illustrari  et  intelligi  videtur,  nam  vere 
ex  pluribus  tam  apertis  phaenomenis;  nisi  opposita 
appareant,  imprimis  in  fiente  morbo,  seu  in  primo  sta- 
dio elucet , actionem  vasorum  sanguiferorum  cerebri, 
nec  minus  organismi  reliqui,  quamquam  interdum  mi- 
nori in  gradu  exaltatam  esse,  experientia  ipsa  edocti, 
vidimus  et  hodiernum  ad  usque  diem  videmus,  apto  ac 
iusto  tempore,  antiphlogistica  medela  suo  in  ambitu 
maiori  adhibita,  non  solum  malum  coerceri,  sed  etiam 
integritatem  ex  toto  restitui  posse;  idcirco  procul  du- 
bio est,  indolem  inflammatoriam  stadio  morbi  primo 
propriam  habendam  esse.  Stadium  secundum,  quod 
tertium  nempe  exsudationis  secundum  divisionem  auc- 
toris Goelis  amplectitur,  phaenomena  offert,  quae  ex- 
sudationem  in  cerebrum  factam  esse,  concludere  per- 


i)  Plenk  de  morbis  inf.  pag,  4!, 
a)  Goelis  op.  c.  pag.  14. 

3)  Formey  1.  c.  pag,  235-, 


mittunt;  num  vero  solitus  huius  morbi  decursus  effu- 
sionem humoris  necessariam  habeat,  nec  ne  — id  sta- 
bilitare  moderate  concedo,  et  medicorum  peritorum 
consilio  committere  volui;  tertium  denique  paralyti- 
cum, nomen  hoc  optime  meretur.  — Quum  haec  dis- 
tributio cognitionem  morbi  faciliorem  reddat  et  de- 
scriptioni non  leve  auxilium  praebeat,  decursum  tria 
in  stadia  disponere  non  dubitavi. 

Hoc  in  commentariolo  phaenomena, ! quae  praecipue 
in  infante  hoc  morbo  laborante,  magis  minusve  aperta 
esse  solent , cjuod  fere  semper  infantili  aetati  noxius, 
rarissime  in  adultis  observatur,  narrare  mihi  proposui ; 
itaque  ad  morbi  imaginem  exacte  delineandam  me 
convertam,  experientia  adiutus  virorum  celeberrimo- 
rum, quorum  effatis  pauxillum,  quod  ipse  observavi* 
timide  adiicere  volui. 


§.  4* 

Symtomatologia, 

Infantes  rarius  hoc  malo  subito  corripiuntur,  ple- 
rumque prodromi  brevius,  vel  longius  tempus  antea, 
priusquam  morbus  erumpit  obveniunt,  in  quos  ad 
certam  cognitionem  constituendam,  attentionem  maxi- 
mam  dirigere  debemus.  Hi  praenuntii  non  semper 
conspiciuntur  eodem  in  gradu  atque  numero,  naque 
interdum  levius*  interdum  difficilius  cognoscuntur, 
saepius  autem  accidit,  ut  medici  auxilium  a parenti- 
bus tum  efflagitetur,  quum  his  ex  toto  obliteratis, 
stadium  proprium  iam  ingressum  est;  denique  rarius 
quidem,  morbus  ipse  tam  repente  erumpit;  e.  g.  apo- 

plexia  aquosa,  ut  subito  sine  omnibu*  prodromis  in- 
fantem invadere  soleat. 

Haec  fere  prodromis  sunt  adnumeranda: 

Exanthema  exiguum,  siccum  ad  brachia  interna, 
in  malis  atque  circa  labia  erumpens,  quod  exanthe- 
mati inter  infantulorum  dentitionem  interdum  appa- 
renti, simillimum  habendum  est.  Quod  exanthema 
non  solum  in  illis  locis,  sed  etiam  ad  alias  corporis 
partes  erumpere  solet,  v.  c.  supra  nasi  radicem  in 
forma  sellae,  ut  Sachs  saepius  se  vidisse  commemorat. 
Quo  in  loco  id  imprimis  regionem  frontis  inferiorem 
obsidens,  reliquis  corporis  partibus  ab  omni  vestigio 
liberatis,  observavimus. 

Urina  turbida  et  lactea,  testibus  Odi  er  i)  et 
Forni  ey  2)  signum  certissimum  praebet.  Sachs  huic 
lotii  secretioni,  mixtionem  ex  tribus  partibus  aquae  et 
una  lactis  coniunctam,  simillimam  habendam  esse  ex- 
posuit. Goelis  3)  vero,  et  Hop  fengaertner  4) 
de  hac  urinae  indole  peculiari  nihil  proferunt,  ille 
urinam  parcam,  hic  luridam  esse,  dicit.  Coi n det  5) 
etiam  num  de  duobus  urinae  signis  characteristicis 
mentionem  facit,  quae  inter  prodroma  momenti  ma- 
ioris referenda  sint: 


1)  Odier  1.  c.  p.  520. 

2)  Formey  1.  c.  p.  33f. 

3)  Goelis  1.  c.  p,  19. 

4)  Hopfengaertner  1.  c.  pag.  41. 

y)  Coindet  observations  sur  un  caract^re  particulier 
des  urines  pag.  34. 


l)  album  offert  farinaceum,  vel  cretae  simile  se- 
dimentum, paulo  post  urinae  emissionem  vitri  fundum 
petens,  deinde 

a)  urinam  splendentem  ac  micantem  quandoque 
observari,  affirmat.  — 

Quod  sedimentum  in  stadio  inflammatorio,  prae- 
cipue autem,  post  vehementem  exacerbationem  ex 
urina  matutino  tempore  prima  demissa,  saepius  tam 
larga  copia  observavimus,  ut  supernatans  fluidum  ab 
eo  longe  superaretur,  urinae  permutationem  et  pro- 
dromis et  morbo  iam  orto,  communem  esse,  observa- 
tores testantur. 

Infantis  hilaritas  in  tristitiam  commutatur,  morosi, 
male  contenti,  perirati  ac  immorigeri  fiunt,  si  cetero- 
qnin  bene  morati  fuerant..  — Incessus  titubans  atque 
vacillans.  Infans  inter  ambulandum  in  plano  facile 
cadit,  passibus  magnis  means,  pedes  hoc  modo  ponere 
solet  x),  veluti  scalam  adscendere  velit.  Sed  ad  morbi 
descriptionem  perfecte  absolvendam,  alia  etiam  quam- 
vis inconstantia  eademque  non  solum  huic,  sed  etiam 
aliis  affectionibus  morbosis  communia,  quibus  infanti- 
lis organismus  laborare  solet,  proferamus,  huc  perti- 
nent, e.  g.  dentitio  difficilis,  exanthematum  acutorum 
eruptio  retenta , ventris  morbi  inflammatorii , febris 
verminosa  reliq. , quae  omnes  cum  symptomatibus, 
nunc  exponendis  intrare  possunt,  quare  medicus  uno- 
quoque morbo  infantili  fiente,  omnia  ipsaque  mini- 
ma, attente  ac  circumspecte  respicere  debet,  ne  in  er- 
rorem trahatur.  — Infantulus  loquendi  facultate  iam 


i)  Goelis  1.  c.  p,  so. 

praeditus  de  capitis  doloribus  et  vertigine,  praesertim 
autem  si  lectulo  erectus  insidet,  aut  si  ab  uno  ad  al- 
terum -latus  movetur,  quaeritur.  Color  faciei  saepe 
mutatur,  modo  rubor,  imprimis  si  sanguinis  congestio- 
nes caput  petunt,  modo  pallor  inconsuetus  conspici- 
tur. Ipsa  facies  tota  valde  et  peculiariter  commutata 
apparet,  qui  habitus  hydrencephalicus  haud  immerito 
nuncupatus  est,  qui,  quamquam  verbis  atque  literis 
depingi  nequit,  semel  in  aegroto  ipso  observatus,  me- 
dici memoriae  tam  firmiter  inhaeret,  ut  solum  ex 
hoc  absque  aliorum  symptomatum  consideratione 
morbi  diagnosin  ad  modum  confirmare  possit.  Quin, 
JTeat  i)  et  Odier  q)  dicunt,  paucos  se  morbos  vi- 
disse, qui  -habitum  quendam  certius  atque  constantius 
prae  se  tulerint.  Accedunt  calor  et  horripilationes 
alternatim  abeuntes  et  redeuntes;  oculi  madidi  lucem 
refugiunt,  splendorem  amittunt;  auditus  interdum 
acuitur.  Somnus  irrequietus,  pavores  ex  somno,  tum 
fletus  atque  eiulatus;  molestias  interdum  doloribus 
cervicis,  brachii,  manuum  pedumque  rheumaticis  au- 
gentur. Ciborum  appetentia  est  perturbata  et  immi- 
nuta, dolores  in  ventre,  imo  intumescentia  ab  ventri- 
culi regione  ad  umbilicum  usque  extense,  observatur, 
yomituritiones  ac  vomitus,  qui  vero  affirmante  Wen- 
stelio  morbum  ipsam  iam  incepisse,  indicant.  Urina 
parca,  lactea,  alvi  obstipatio,  excrementa  coloris  va- 


l)  Yeat’s  Darstellung  der  fruliesten  Symptome  der 
Hirnwassersucht  a,  d.  Engl,  Hannov.  iilj, 
i)  Odier  1.  c.  pag,  32$% 


rlabilis  et  muco  commixta.  Pulsus  denique  aliquanto 
frequens,  irregularis,  interdum  intermittens.  Quae 
praenuntia  per  dies  aliquot,  vel  hebdomades  perdu- 
rare, interdum  imo  omnia  deficere,  interdum  tantum 
pauca  adesse  queunt,  qua  ex  ratione  potius  conclu- 
dendum est,  haec  symptomata,  peculiarq  stadium  de- 
stinare, non  posse. 

S-  5- 

Stadium  inflammatorium  seu  febrile. 

Hoc  stadium  indolem  inflammatoriam,  quae  ex 
phaenomenis  eam  luculenter  representantibus  depre- 
henditur, prae  se  ferre,  conspicuum  est.  Dolores  ca~. 
pitis  initio  tolerabiles;  singula  loca,  v.  c.  frontem,  oc-. 
ciput  et  tempora  occupantes,  nunc  totum  caput  obsi«. 
dent,  fiunt  punctorii,  prementes,  constringentes  et 
adeo  intolerabiles,  ut  lenissimum  attactum  sine  moles-* 
tiis  non  permittant,  quibus  etiam  vagantes  dolores 
aliarum  partium  corporis  rheumatici  accedunt.  Oculi 
sponte  lacrymantes,  alte  in  orbita  siti,  ob  adauctam 
retinae  sensibilitatem,  palpebris  quae  oedematose  tu- 
mescunt, ad  dimidiam  partem  clauduntur;  pupilla  fere 
aemper  contracta,  interdum  vero  dilatata  i)  conspicitur* 
albuginea  est  pallida,  inter  exacerbationes  vehemen- 
tiores,  etiamque  si  oculi  simul  inflammationibus  chro- 
nicis laborant,  rubefacta  evadit;  auditus  ita  acuitur, 
ut  quisque  strepitus  ab  aegrotulo  moleste  percipitur. 


l)  Hopfengartner  1.  c,  p.  40. 


Facies  rubescit,  atque  alternatim  pallescit,  arteriae 
temporales  et  carotides  imprimis  inter  exacerbationem 
vehementer  pulsant,  calor  capitis  augetur.  Interdum 
alterutrum  faciei  latus  insigni  oedemate  afficitur,  quod 
in  puero,  in  quo  sinistrum  latus  faciei  tumefactum  si- 
mulque  erysipelate  correptum  erat,  observavimus,  quae 
intumescentia  ex  facie  evanescens,  statim  in  occipite 
iterum  erupit,  per  plures  dies,  unum  vel  alterum  lo- 
cum occupans,  in  conspectum  prodiit.  Inquietudo  est 
maxima,  inter  somnum  deliria  ct  stridor  dentium,  ex 
eo  autem  excitatus,  illico  aegrotulus  eiulatum  huic 
morbo  proprium  edit.  Siccitas  et  narium  pruritus. 
Digestionis  functio  turbata,  lingua  iest  alba  et  sicca, 
atque  ciborum  appetentia  ex  toto  deficit,  bibendi  cu- 
piditas tantum  inter  exacerbationem  ad  potum  sumen- 
dum, invitare  solet.  Tum  accedunt  nausea,  vomitu- 
ritiones  et  vomitus,  qui  ter,  quater  vel  sexies  intra 
viginti  et  quatuor  horas  excitantur,  imprimis  vero  per 
omnes  cibos  ac  potus  ventriculo  ingesto^,  motione  et 
situ  erecto  corporis  augentur, 

Piarissinaa  apud  auctores  exstant,  exempla , quibus 
totus  morbi  decursus  sine  omni  vomendi  conatu  et  vo- 
mitu absolutus  sit,  quae  observatio  nobis  semel  acce- 
dit. Alvi  obstructio  est  tam  pertinax,  ut  doses  maxime 
purgantium  remediorum,  imo  fortiter  agentium  e.  g. 
drasticorum,  ad  eam  solvendam  non  sufficiant;  excre- 
menta emissa  colorem  varium  atque  consistentiam  pe- 
culiarem habent,  namque  illa  laxata  exhibent  materiam 
ex  flavo-seu  opaco-viridem , seu  fuscam,  quae  coloris 

respectu  cum  decocto  ex  spinacea  i)  et  fuligine  pa- 
rato, optime  comparanda  sunt.  Abdomen  inter  per- 
tinacissimam obstipationem  in  regione  umbilicali  pla- 
num atque  collapsum  apparet,  symptoma,  quod  Goe- 
lis  2),  notatu  dignissimum  censet.  Pulsus  est  parvus, 
frequens  atque  irregularis,  nonnunquam  intermittens, 
cuius  acceleratio  inter  exacerbationem  talem  ad  gra- 
dum evehitur,  ut  pulsationes  ipsae  innumerabiles  fiant 
nec  minus  respiratio  accelerata  et  anxia,  spiritus  odo- 
ris gravioris  spargens,  perficitur.  Lotii  secretionis 
commutatio  et  peculiare  exanthema,  de  quibus  iam 
supra  locuti  sumus,  hacce  in  periodo  etiam  deprehen- 
duntur. — 

Quod  morbi  spatium  per  aliquot  quidem  dies  ab- 
solvi, verum  tamen  ad  diem  octavum,  imo  ad  deci- 
mum quartum  persistere  potest.  Si  autem  tempestive 
aptissima  medendi  methodo  limites  ei  non  ponuntur, 
secundum  stadium  periculosius  et  sanatu  difficilius  sine 

ulla  mora  irruit, 

\ 

§.  6. 

Stadium  exsudationis  seu  torporis 

Frankii. 

Phaenomena  in  antecedente  spatio  indolem  in- 
flammatoriam prae  se  ferentia,  nunc  alium  characte- 
rem offerunt,  sensibilitasis  exaltatio  nimis  imminuta, 


1)  Yeat  1,  c.  p.  55, 

2)  Goelis  1»  c.  p,  52. 

Immo  fere  deleta  observatur,  omniaque  exsudationem 
in  cerebro  factam  esse,  praeclare  testantur.  — Aegro- 
tulus  antea  inquietudine  anxia  vexatus,  nunc  quies- 
cit, petit  semper  posisum  horizontalem,  caput  in  uno 
alterove  latere  lectuli  positum,  tranquillum  remanet, 
viresque  ad  id,  atque  corpus  elevandum  desunt.  Erec- 
tus atque  sedens  per  aliquot  horae  minutas  retentus 
mox  anxie  et  inquiete  se  habet,  studet  capite  recum- 
bere, qno  in  situ  statim  ad  quietem  redit,  quod  expe- 
rimentum Formeyi)  ad  diagnosin  rite  confirmandam 
praeceleris  commendat.  Quo  in  statu  soporoso  immo- 
bilis iacens,  manus  saepius  ad  caput  et  nasum  admo- 
vere et  digito  in  ore  ac  naribus  cavare  solet,  ex  eo 
autem  excitatus,  interroganti  vix  ac  quidem  vix  respon- 
sum dat , tum  mox  in  soporem  reiicitur.  Oculi  semi- 
clausi, prius  magnam  recepti vitatem  manifestantes  eam 
nunc  amiserunt,  tantum  fortiori  lucis  irritamento  adhuc 
afficiuntur;  pupilla  maxime  dilatata  motus  oscillatorios 
adversus  luminis  impetus  producit.  Visus  est  fallax, 
obiecta  minora  ante  oculos  posita,  aut  non  cognos- 
cuntur, aut  duplicia  conspiciuntur,  vultus  est  torvus 
atque  adfixus,  nonnunquam  strabismus  adest.  Audi- 
tus acies  obtunditur,  quod  etiam  Baaders)  affirmat, 
Goelis  3)  vero  audiendi  facultatem  imminui,  repug- 
nat. Lingua  sicca,  sordido  et  fusco  tegmento  est  ob- 


1)  Formey  1.  c.  p.  237. 

a)  Baadev  Geschichte  der  Wassersucht  der  GehimLoeh- 
len.  Frankf.  1794.  p.  33* 

3)  Goelis  1-  c.  p,  34. 


recta,  nihilominus  infans  cibos  postulat,  quos  insigni 
cum  cupiditate,  capite  suffulto,  devorare  solet.  Vo- 
mitus nunc  ht  rarior,  aut  ex  toto  desinit;  alvus  vero 
semper  manet  pertinacissime  obstipata,  alvinae  deiec- 
tiones  fortioribus  laxantibus  promota,  sunt  fuscae,  sub- 
nigrae, glutinosae,  seu  argillaceae,  odorem  acidum  at- 
que putridum  exhalantes.  Urinae  secretio  est  parca 
ac  commutata,  nonnunquam  paucum  sedimentum  ex- 
hibens, lotum  ipsum  modo  involuntarie  profluit,  modo 
spastice  retinetur. 

Pulsus  tardior,  debilior  atque  intermittens  red- 
ditur, respiratio  evadit  alta  suspiriisque  intercepta, 
anima  foetida  pectore  educitur.  — 

Quod  si  haec  periodus  per  dies  aliquot,  imo  ad 
septimum  usque  perduravit,  accidit  saepius,  ut  aegro- 
tulus  ad  se  redeat,  qui  quasi  recens  natus  cibos  pro- 
vectos cum  voluptate  accipit  ac  edit,  mox  novos  ite- 
rum petit,  ludit  et  lectum  relinquere  cupit,  qua  re- 
pentina mutatione  atque  improvisa  medico  et  paren- 
tibus saepe  iucunda  spes,  morbus  solvi  et  valetudo  re- 
stitui paratur,  proh  dolor!  falsa  vero,  errorem  terri- 
bilem inducti,  infantem  in  pristinum  statum  reiectum 
vident,  omniaque  phaenomena  peiora  redduntur,  tan- 
demque  in  soporem  relabitur,  quocum  tertium  stadium 
omnium  periculosissimum  medicinae  quaecunque  me- 
thodus repudians,  introitum  facere  solet, 

§■  7- 

Stadium  paraliticum  seu  lethale* 

Hoc  in  morbi  ultimo  spatio,  quod  iure  raeritoque 
mortiferum  nominatur,  phaenomena  tristissimam  ma- 


ximeque  terribilem  scenam  exhibentia,  in  observatoris 
conspectum  prodeunt.  Aegrotus  spasmis  clonicis  ac 
tonicis,  torpore  atque  stupore  acerrime  vexatur,  qui 
cerebrum,  nervorum  sphaerae  centrum  prae  ceteris 
affectum  esse,  atque  exsudati  mole,  in  eo  depositi, 
pressi,  luculenter  testantur.  Quae  convulsiones  aut 
corpus  totum,  aut  nonnullae  eius  partes,  v.  c.  faciem, 
extremitates,  oculos  corripiuut,  priori  in  casu,  quo 
totum  corpus  tetano  universali  laborat,  simul  caput 
plerumque  deorsum  reLrahitur,  quod  vulgo  episthoto- 
nos  vocatur,  est  gravissimum  phaenomenon,  quodsem- 
per  mortem  afferre  solet;  interdum  vero  oesophagus 
spastice  constringitur,  quo  deglutitio  ita  impeditur,  ut 
omnia  sumta  ex  ore  statim  reiiciantur.  Oculi  semia* 
perti  nunc  ex  orbita  non  multum  progredientes,  con- 
vulsivi  huc  et  illud  torquentur,  aut  fixi  sunt;  pupilla 
maxime  dilatata  omnem  in  lucem  reactionem  perdidit, 
cornea  puriformi  muco  obtegitur,  strabismus  adauge- 
tur. Facies  pallida  collabitur,  in  fronte  et  genis  ru- 
brae maculae  fugaces  atque  in  aliis  partibus  corporis 
dispersae  obveniunt.  Extremitates  tam  superiores, 
quam  inferiores  vicissim  frigescunt  atque  calescunt. 
Lingua  est  sordida,  aspera  et  fissa,  labia  sicca,  quae 
spastice  distorquentur. 

Urina  parca,  coloris  subflavei,  nunc  aegroto  inscio 
emittitur;  alvina  obstipatio  in  diarrhoeam  commutatur, 
excrementa  tum  aegro  nesciente  nolenteque  excer- 
nuntur. Febris,  quae  in  praegresso  stadio  plane  ab- 
erat, nunc  denuo  exoritur,  itaque  pulsus  velocissimi 
ac  frequentissimi  redduntur,  simulque  filiformes  atque 
maxime  irregulares;  sitis  vehementer  urget.  Respiratio 


est  difficilis  et  accelerata,  anima  foetorem  spargit.  Su- 
dores prorumpunt  partiales.  Si  mors  impugnabilis  ir- 
ruit, eam  praesagientia  phaenomena  observantur:  ni- 

mirum inter  maximum  cutis  ardorem  et  fronte  largiter 
sudante  manus  pedesque  alternatim  frigescunt,  cor 
breve  ante  intrantem  mortem  adeo  palpitat,  ac  con- 
vulsive  exagitatur,  ut  hae  fortissimae  motiones  non  so- 
lum conspici,  sed  ipsae  fere  exaudiri  possunt.  Denique 
nunc  aegrotulus  horrendo  modo  excruciatus,  aut  con- 
vulsionibus absumitur,  aut  viribus  ex  toto  exhaustis, 
diem  supremum  obit. 

§.  0. 

Aetiologia. 

Iam  a priori  inde  tempore,  medici  de  bydroce- 
phali  indole  vera  semper  inter  se  disceptaverunt,  neque 
ad  hunc  usque  diem,  magnae  contentionis  disputationes 
finitae  sunt.  Peritissimi  tamen  eorum  indolem  inflam- 
matoriam praevalere  ostenderunt,  quam  opinionem 
argumentis  experientia  rite  comprobatis,  affirmarunt, 
namque  illa  phaenomena  (§.  5.) , quae  primo  in  sta- 
dio observantur,  luculenter  'testantur,  exaltationem 
systematis  sanguiferi,  imprimis  arteriosi,  quamvis  in- 
feriori in  gradu  minorique  vehementia,  quam  in  en- 
cephalitide adesse,  porro  hanc  opinionem  mirifice 
confirmant  curationis  antiphlogisticac  successus,  quam 
sane  tempestive  adhibitam,  ceteris  medendi  methodis 
utique  esse  praeferendam,  luculenter  apparet.  Tan- 
dem cadaverum  sectiones,  quae  capite  aperto,  omnia 
et  cerebri  substantiam  penetrantia,  et  in  superficie 

atque  in  aliis  locis  dispersa  vasa,  expansa,  rubra, 
quasi  massa  cerea  rubra  impleta  essent,  offerunt,  rem 
magis  etiam  confirmant.  Plures  priorum  medicorum 
n.  c.  Wliytt,  Fothergill,  Odier  aliique  exsndationem 
aquae  solam,  pro  causa  morbum  efficiente  habuerunt, 
namque  omnia  in  hoc  morbo  obvenientia  sym- 
ptomata , ab  exsudatione  dependere  credebant, 
sed  causam  ab  effectu  distinguere  non  potuerunt, 
quare  in  hunc  errorem  inducti  sunt.  Illa  exsudatio 
autem  non  morbi  causa,  sed  potius  sequela  morbose 
exaltatae  actionis  systematis  sanguiferi  in  cerebro  est 
iudicanda,  quae  ex  congestione  atque  adaucta  irrita- 
tione exorta,  vasorum  lymphaticorum  paralysin  facili- 
ter inducere  potest,  qua  eorum  yis  resorbens  ex  toto 
extincta,  muneri  suo  praeesse  desinit.  Pertinent  ad  eos, 
qui  morbi  inflammatoriam  indolem  plane  negant,  atqua 
eum  febribus  nervosis  adnumerandum  esse,  censeant, 
praecipue  Macbridius,  Whyttius,  i)  Hopfen- 
gaertner,  2)  Wichmann  3)  reliq. ; e contrario  vero 
.Withering,  Quin,  Rush  4)  illam  vindicaverunt,  cui 
sententiae  etiam  Hufeland  5)>  Wendt  6),  Girtan- 
ner,  Goelis  ac  plures  e peritissimis  maxime  favent. 
Nec  minus  Cheyne  7)  et  Formey  opinioni,  qua 


1}  Whytt  I.  c.  p.  662. 

2)  Hopfengaertner  1.  c.  p.  fg. 

3)  Wichmann  Ideer.  z,  Diagnostik.  B.  III.  p.  $7. 

4)  Piush  1.  c.  p.  487. 

j)  Hufeland  System  der  practischen  Heilkunde.  B,  II* 
Abthl.  I.  p.  109. 

4)  Wendt  Kinderkranhh,  p,  199*' 

7)  Cheyne  1.  c.  p,  62. 


hydrocephalus  acutus,  morbus  inflammatorius  habetur 
magis  minusve  adsentiunt,  quamvis  nomine  inflamma* 
tionis  non  usi  sint. 

Formey  i)  causam  ait  proximam  in  praevalente 
cerebri  substantiae  vegetatione,  in  congestione  perpe- 
tua sanguinis  versus  caput,  in  impletione  vasorum 
atque  actione  nimia  cerebri  ipsius,  imprimis  inter 
evolutionis  periodos,  quaerendam  esse,  quae  omnia 
illi  statui  morboso,  inflammationi  simillimo  ansam 
praebeant,  cui  opinioni  adsentire,  mihi  persuasum 
habeo.  Iamiam  perill.  Hufeland  2)  magnam  capitis 
praestantiam  commemoravit  prae  reliquo  corpore, 
congestiones  sanguinis  et  aliorum  humorum  frequen- 
tiores  versus  caput  et  cerebrum  in  aetate  infantili, 
atque  velociorem  facultatis  animi  evolutionem,  maxi- 
mam medici  attentionem  mereri.  Wendt  3)  tandem 
sedem  hydrocephali  acuti  verisimillime  in  arachnoidea 
membrana  quaerendam  et  morbum  ipsum,  effectum 
perturbatae  aequabilitatis,  inter  exhalationem  humoris 
serosi  atque  absorptionem  habendam  esse,  dicit. 

Infantilem  4)  aetatem  absque  sexus  discri- 
mine ad  hunc  morbum  maxime  dispositam  esse,  prae- 
cipue vero  infantes  ab  anno  aetatis  secundo  usque  ad 
sextum,  eo  infestari,  constat.  — Non  solum  cerebri 
evolutio,  quae  hoc  tempore  velocissime  progreditur, 


1)  Formey  1,  c.  p.  233» 

2)  Hufeland  uber  die  Blattern.  2.  Anii.  p.  504.  Anhang. 

3)  G.  Wendt  Beobachtungen  etc.  Leipz.  1825,  p,  1.  2. 

4)  Formey  1,  c.  pag,  224. 


3» 


sed  etiam  dentitionis  I)  negotium  causa  occasionalis 
maiotis  momenti  est,  quod  sanguinis  impetum  ad  ce- 
rebrum supra  modum  auget  eiusdem  vasorum  reple- 
tionem inducit,  atque  hoc  modo  maximam  proclivita- 
tem ad  inflammationem  et  exsudationem  provocare 
potest,  unde  facile  est  intellectu,  illam  aetatem  prae 
ceteris  ad  hunc  morbum  pronam  esse.  Attamen  vero 
exemplis  pluribus  comprobatum  est,  homines  aetate 
provectos  2)  hocce  morbo  invadi,  quod  etiam  tempo- 
ris recentioris  medici  experti  sunt. 

Dispositionem  ad  hunc  morbum  hereditariam  esse, 
argumentis  testantur  Quin  3).  P.  Frank  4)  aliique. 
Interdum  peculiaris  calvariae  forma  modo  citius,  modo 
serius  post  partum  exorta,  invenitur,  quae  auctore 
Formey  5)  magis  rotunda,  quam  ovalis  esse  solet; 
oculi  alte  in  orbita  latentes  ab  ossis  frontis  marginibus 
large  prominentibus  abumbrantur.  Quamvis  haec  ca- 
pitis formatio  characteristica  in  hydrocephalo  acuto 
laborantibus  non  semper  occurrat,  tamen,  si  adest, 
ad  diagnosin  instituendam,  multum  afferre  postet. 
Observationes  denique  docuerunt  prae  reliquis  infan- 
tes alacres  et  hilares,  eosdemque  ingeniosos  hydroce- 
phalo  acuto  corripi. 

Multiplices  et  variae  sunt  causae  occasionales,  tam 
internae,  quam  externae,  quae  morbum  excitare  va- 


1)  Odier  1.  c p.  34?. 

2)  Hufeland  Journ.  Ed.  XXII  St.  Iw 

3)  Qnin  1.  c.  p.  lg. 

4)  P.  Frank  epitome  Tom.  6 , p.  337. 

5)  Formey  1.  c,  pag.  221, 


lent,  namque  omnia  actionem  in  vasis  cerebri  iam 
praevalentem  augentia,  praecipue  praevalente  disposi- 
tione, id  malum  gignere  possunt.  Huc  spectant:  cau- 
sae mechanicae  capiti  illatae  i)  e.  g.  iniuriae  vel  in- 
ter, vel  mox  post  partum,  caput  offendentes,  commo- 
tiones cerebri  2)  et  contusiones  vehementes,  v.  c.  ictu, 
plaga,  lapsu,  saltu,  vel  aliis  violentis  exercitationi- 
bus 3)  inductae.  Aliae  causae,  quae  hunc  morbum 
inducere  possunt,  sunt  metastaticae,  uti  repercussiones 
exanthematum  acutorum  subitaneae,  imprimis  in  de- 
squamationis  stadio  e.  g.  scarlatinae,  morbillorum  4) 
et  miliarium,  nec  minus  chronicorum,  uti:  crustae  lac- 
teae 5),  favi,  achorum  et  tineae  capitis  malignae,  tum 
aliorum  totum  corpus  obsidentium  v.  c.  herpetis  et 
scabiei;  porro  excretionum  suppressiones,  quibus  cor- 
pus per  longum  tempus  adsueverat,  uti  puris,  vel  icho- 
ris  ex  ulceribus  inveteratis  etc.  Deinde  causis  morbum 
excitantibus  sunt  adnumerandae,  omnes,  quae  irrita- 
tione fortiori  sanguinis  circuitum  velociorem  reddunt, 
atque  congestionibus  versus  caput  ansam  praebent, 
huc  spectant:  spirituosorum  et  ciborum  calefacien- 
tium abusus,  remediorum  somnum  excitantium  usus 
maxime  noxius,  e.  g.  opii,  dococti  capitum  papaveris, 
quod  proh  dolor!  nostris  etiamnum  diebus  matres  et 
curatrices  improbae  ad  somnum  promovendum  infan- 


l)  Stoll  praelectiones  p.  289. 

a)  Wichmann  Ideen  z.  Diagnostik  B.  III,  p.  nj. 

3)  Odier  1.  c.  pag.  359. 

4)  Hufeland  Journal  B.  43.  St. 

$■)  Ephem,  nat.  observat.  157,  p.  263. 


tibus  damnoso  modo  maxime  vituperando,  porrigunt; 
tum  aliorum  narcoticorum  v.  c.  hb.  hyoscyami,  rad, 
belladonnae,  quae  incaute  ac  nimia  dosi  adhibitae,  hy- 
drocephalum  acutum  excitare  possunt;  emeticorum 
usus  perversus;  evolutio  animi  praematura,  pathe- 
mata  animi,  obstructiones  alvinae  pertinacissimae  reliq. 
Porro  aliae  sunt,  quae  sanguinis  refluxum  a capite  re- 
tardare et  impedire  possunt,  uti  tumores,  induratio- 
nes,  tubercula,  polypi  et  vasorum  coarctio,  quae  san- 
guinem ex  capite  revehunt*  Hoc  malum  etiam  ex- 
consensu  capitis  cum  abdominis  visceribus  prodit,  ita- 
que si  haec  organa  e.  g.  hepar  i),  lien  et  glandulae 
meseraicae  2)  morbose  affecta  sunt,  cerebrum  simul 
corripi  potest.  Morbi  inflammatorii  locales  aliorum 
corporis  partium  e.  g.  inflammationes  oculorum,  au- 
rium capitis  externi  etc.,  si  intensiorem  vehementiam 
accipiunt,  ad  morbum  inducendum,  symbolam  suam 
conferre  possunt.  Tandem  scrofulae  imprimis  auctore 
Cheyne  3)  qui  infantes  habitus  scrofulosi,  prae  ce- 
teris ad  hunc  morbum  proclives  esse,  docet.  His  me- 
moratis causis  adhuc  aliae  adnumerandae  sunt : ver- 

mes, morbi  praegressi,  e.  g.  morbi  hydropici  4)  rheu- 
matici 5),  tum  refrigerationes  capitis  subitaneae,  in- 
solatio  6)  mundities  neglecta  reliq. 


1)  Cheyne  1.  c.  p.  37  et  49. 

2)  Percival  in  med.  facta  and  «bstrvat.  Vol,  I,  p,  646 
5)  Cheyne  1.  c.  p.  92, 

4)  Goelis  1.  c.  p.  go* 

5)  Ruhs  1.  c,  p.  29 6v 

6)  Coindet  1.  c.  p,  74. 

Praesagium, 

Symptomatibus  atque  causis  enumeratis  ad  morbi 
prognosin  transeamus*  Hydrocepbalus  acutus  aegrum 
iam  quarto  die  absumere  potest , octavo  autem , de- 
cimo quarto,  iirrnio  vigesimo  primo  aegrotus  vel  sa- 
nescit, vel  morbi  vehementia  victus,  diem  supremum 
obit,  P.  Franki)  morbum  per  sex  hebdomadas  durasse 
memoriae  prodidit.  Quamvis  huius  mali  prognosis  ge- 
neratim  concepta  maxime  iniqua  sit,  medicus  tamen, 
ad  eam  certo  ac  tuto  stabiliendam,  in  stadium,  quod 
morbus  eo  tempore,  quo  ad  vocatus  est,  percurrit  ani- 
mum attendat,  necesse  est,  quoniam  primum  eius 
stadium  plurimam  spem  ostendit.  Interest  enim,  ut 
medicus  tempestive  accedat,  rnorbnmque  cognoscat 
et  remedia  apta  ad  eum  debellandum  circumspecte  en 
attente  adhibere  sciat,  quibus  bene  observatis,  exitum 
faustum  exspectare  licet;  ineunte  exsudatmne  vero, 
aut  si  exsudatum  iam  factum  est,  prognosis  semper 
ambigua  erit. 

Plures  antiquorum  medicorum,  nec  minus  recen- 
lioris  temporis,  n.  c,  Paraeus  2),  Ludwig,  3) 
Plenk  4),  Frank,  Goelis  5)  aliique  affirmaverunt, 
bydrocephalum  acutum  iam  perfecte  excultum,  raris* 


1)  Epitome  Tom  VI.  p.  187. 
a)  Paraeus  opera  chirurgica  pag.  22?. 

3)  Ludwig  1.  c.  pag.  33. 

4)  Plenk  doctrina  de  morb.  infant.  p,  g, 
y)  Goelis  1.  c,  pag,  114, 

sime  remediis  adhibitis  cedere,  et  exsudatione  ipsa 
facta,  aegro  sine  ulla  salutis  spe  pereundum  esse.  Ex- 
stant autem  exeuq  a huic  opinioni  satis  contraria,  Por- 
tenschlag  aegrotos,  omnia  exsudationis  signa  v.  c-  sta- 
tum soporosum,  pupillam  maxime  dilatatam,  extremi- 
tatum paralysin,  deiectionem  alvinam  involuntariam 
etc.  offerentes,  se  persanasse  commemorat,  similia  Yeat 
Cheyne  i)  reliq,  tradiderunt.  Formey  2)  et  Hei m 
plures  in  stadium  exsudationis  iam  provectos,  se  cu- 
rasse, testantur.  Observatio  etiam  sub  calcem  huius 
commentarioli  adiecta,  morbum  phaenomena  stadii 
inflammatorii,  simulque  exsudationis  offerentem,  me- 
thodo antiphlogistica  strenuissime  adhibita  sanatum  esse, 
demonstrat.  Ex  qnibus  satis  elucet,  de  curatione  hoc 
in  stadio  nullo  modo  desperandum  esse,  quamvis  ea 
semper  incertior,  quam  in  inflammatorio  stadio  habenda 
sit» 

Ad  prognosin  constituendam  haec  fere  animo  no- 
tanda sunt. 

A.  Prognosis  fausta  esse  videtur  i 

a.  Si  morbus  primum  stadium  nondum  absolvit. 

b.  Si  diathesin  inflammatoriam  cito  minuere  vel  fran- 
gere nobis  contigit. 

c.  Si  medicus  cito  advocatus  est  morbumque  statim 
cognoscit. 

d.  Si  remedia  adhibita  bonos  effectus  praebent,  post 
antiphlogisticorum  usum,  somnus  quietus,  sudor 


1)  Cheyne  1.  c.  p.  13 q. 

2)  Formey  1.  c.  p.  246. 

univeralis  supra  totum  corpus  large  effusus,  intrat. 

e.  Si  deiectiones  alvinae  opaco-virides,  non  aquosae, 
urina  copiosior,  excernuntur. 

B.  Prognosis  minus  fausta  est  habenda: 

a.  Si  morbus  magna  cum  vehementia  et  subito  intrat. 

b.  Si  complicationes  adsunt  e.  g,  cum  exanthemati- 
bus acutis,  v.  c.  scarlatina,  morbillis  aliisque,  aut 
si  morbus  cum  scrofulosi  universali,  febre  nervo- 
sa, verminosa,  vel  cum  dentitionis  negotio,  con- 
junctus prodit* 

c.  Si  exsudationis  stadium  ex  toto  formatum  est. 

d.  Si  hydrocephalus  acutus  in  chronicum  transit, 

e.  Si  phaenomena  funestissima  e.  g.  spasmi  cuiusli- 
bet generis,  strabismus  continuus,  sudores  par- 
tiales in  stadio  paralytico,  qui  mortem  advenien- 
tem indicant,  respiratio  anxia  atque  accelera- 
ta, urina  opaca,  odorem  foetidissimum  spargens, 
excretiones  aegro  insciae  etc*  superveniunt*  Hac 
brevi  prognosis  adumbratione  praemissa,  morbi 
curationem  persequamur. 

io. 

Medela. 

Medici  variis  sententiis  de  morbi  natura  et  indole 
(lucti,  ad  eum  quoque  impugnandum  variis  remediis 
usi  sunt.  Qui  morbo  indolem  asthenicam  supposue- 
runt, totum  fere  excitantium  medicaminum  apparatntn 
in  usum  vocare  studebant;  alii  roborantia,  alii  vero 
antispasmodica  in  eius  curationem  non  negligenda  esse, 
putarunt.  Inde  Portenschlag  Valerianam,  arnicam,  cas- 

toreutn,  Hop  fengartner  i) serpentariam,  ammonium 
carbonicum  eiusdemque  praeparata,  vinum,  cortic. 
chinae,  maxime  commendaverunt,  cuiOdier2)  adstipu- 
latur,  denique  surit  nonnulli,  qui  opio,  asae  foetidae, 
zinco  oxydato  albo,  camphorae  etc.  efficaciam  praes- 
tantissimatn  prae  ceteris  tribuerunt.  Quum  autem  haec 
auxilia  organismo  magis  minusve  irritamento  atque 
stimulo  sint,  quia  sanguinis  aliorumque  humorum  cir- 
cuitum accelerant  ac  sic  congestiones  versus  caput  et 
cerebrum  augent,  eorum  usus  sine  noxa  non  est  con- 
cedendus; serius  tamen  horum  nonnulli,  diathesi  in- 
flammatoria extincta,  ad  spasmos  aliasque  molestias, 
etiamnum  persistentes,  periculum  simulque  minantes 
repugnandas,  effectum  benigniorem  exserere  possunt, 
ex  quibus  prae  ceteris  moschus,  infantibus  dosi  sen- 
sim sensimque  adaucta,  exhibendus  est. 

Morbo  in  primo  stadio  cognito,  medelam  anti- 
phlogisticam  adhibemus,  quae  semper  promptissimum 
auxilium  profert,  Ex  hac  ratione  primum  sangui- 
nis detractiones',  rarius  universales,  maxime  topi- 
cae, hirudinum  applicatione  instituuntur,  quae  fere 
semper  sanandi  scopo  certissime  satisfaciunt. 

Sanguinis  detrahendi  copia,  constitutione  corporis, 
aetate  infantis,  vehementia  morbi  ipsius  aliisque  des- 
tinanda erit.  Hirudines  locis  capitis  diversis,  circa  fron- 
tem vel  aures,  vel  tempora  applicantur,  quae  respectu 
numeri  infantis  aetati  etc.  accommodandae  sunt;  prop- 
terea  minoribus  natu  4,  maioribus 6,  8,  vello,  ad  quan- 


1)  Hopfengaertner  1.  c.  pag,  81  et  ifj, 
3)  Odier  1.  c.  pag.  345-. 

titatem  necessariam  sanguinis  amovendam,  conferunt, 
Sanguinis  detractatio  topica  repetenda  est,  si  phaeno- 
mena denuo  exorta,  cerebrum  adhuc  affectum  et  dia- 
thesin  inflammatoriam  ex  toto  non  fractam  esse,  os- 
tendunt. Statim  post  sanguinis  emissionem  sufficien- 
tem, gelu,  remedium,  quod  irritationem  inflamma- 
toriam systematis  nervosi  maxime  imminuere  valet,  sub 
formis  modisque  variis  externe  applicandum  est,  cuius 
saluberrimi  effectus  medicorum  peritisshnorum  aucto- 
ritate et  multis  experimentis  comprobantur,  quibus- 
cum  externis,  simul  internus  mercurii  dulcis  usus, 
de  quo  inferius  pertractabimus,  aptissime  coniungen- 
dus  est. 

Gelu  applicatio  parti  aegrotae  vel  in  forma  epi- 
thematum frigidorum  vel  ex  nive,  vel  glacie  con- 
tusa parata,  qua  vesica  bubula  ad  dimidiam  partem 
implenda  est,  instituitur.  Illae  fomentationes  ex  aqua 
glaciali  vel  mixtione  artificiali  paratae,  uti  fomentatio- 
nes Schmuckeri,  splenii  aut  spongiarum  ope,  capiti  de- 
tonso imponuntur,  quae  dimidia  quaque  hora  ter,  qua- 
terve,  vel  quoties  calefactae  sunt,  renoventur. 

Formey  et  Heim  aliam  frigus  applicandi  metho- 
dum efficaciorem  docuerunt,  nempe  perf  usionesi)  ex 
aqua  frigida,  quibus,  omnibus  frustra  expertis , miseros 
aegros,  nonnunquam  ex  orco  se  eripuisse,  affirmavere. 
Hae  sequente  modo  ordinantur:  Collo  atque  tota  su- 

periore corporis  parte  serico  cerato  refrigerii  praeca- 
vendi causa,  circumvolutis,  aqua  frigida  ex  ahioriioco 
in  radii  forma,  capiti  antea  detonso  infunditur,  donec 


i)  Formey  1.  c,  p.  242, 


status  soporosus  evanuerit,  infans  ad  se  rediens  dolo- 
res senserit,  quod  si  factum  est,  perfusiones  non  sunt 
continuandae,  sed  ab  iis  abstineatur,  necesse  est.  Quae 
curatio,  quoties  die  noctuque  repetenda  est,  toties 
mens  infantilis  deficere  incipit,  sic  tamen  exitum  faus- 
tum exspectare  licebit. 

Hic  morbus  praecipue,  ut  actuositas  adaucta  in- 
testinorum tractus  provocetur,  alvi  largae  deiectiones 
aptis  medicamentis  cieantur,  postulat,  quia  hoc  modo 
humorum  impetus  a cerebro,  actione  antagonistica  in- 
citata, optime  derivare,  systematis  sanguiferi  irritatio- 
nem inflammatoriam  solvere  valemus.  Nullum  vero 
omnium  remediorum  laxantium  huic  scopo  accommo- 
datius habendum  est,  quam  mercurius  dulcis, 
quippe  qui,  non  solum  maiori  in  dosi  deiectiones  al- 
vinas frequentiores  excitat,  sed  simul  vegetationi  mor- 
bosae limites  ponit  exsudationemque  lymphae  plasti- 
cae cohibet,  quin  imo  resorptionem  exsudati  humoris 
efficit,  Doses  eius  aetati,  constitutioni  corporis  infan- 
tis etc.  aptandae  sunt.  Infantibus  tenerrimis  granum 
dimidium,  ad  secundum  vel  quartum  provectis,  gra- 
num unum  vel  urium  cum  dimidio  singulis  horis,  aut 
bihoris  sunt  praescribenda,  in  eoque  tam  diu  continuare 
convenit,  donec  intra  horas  24,  deiectiones  4,  ad  6 vi- 
rides, pituitosae,  sunt  secutae.  Interdum  autem  trac- 
tus intestinalis  tanta  inertia  laborat,  ut  alvus,  clysma- 
tibus  simul  applicatis  excitari  nequeat,  ubi  singulis  ca- 
lomelanos  dosibus,  duo  grana  radie:  ialappae, commode 
admiscenda  sunt.  Quodsi  calornelanos  usu  largiori 
diarrhoeam,  colicam  vel  salivationem  excitavimus,  eius 
doses  minuendae  et  per  longiora  intervalla  porrigendae 

sunt;  ptyalismum  tamen  infantibus  in  mercurii  dulcis 
usu  rarius,  quam  adultis  excitari,  constat. 

Aliud  probabile  et  saluberritnnm  medicamen,  quod 
ad  curationem  perfecte  instituendam,  maximo  cum  fructu 
adhibetur  digitalis  est  purpur.  quae  duplicem  vim, 
functiones  systematis  ureopoetici  excitando,  actionem- 
que vasorum  sanguiferorum  morbose  exaltatam,  de- 
primendo exserit.  Indicationes  ad  digitalis  usum  in- 
trant: si  stadium  primum  absolutum,  morbus  autem 

extoto  nondum  fractus,  humorumque  exsudatio  exti- 
mescenda est;  porro  si  urinae  secretio  parcior  et  tar- 
dior, pulsus  frequentiores  atque  celeriores  fiunt,  quam 
ob  rem,  illa  cum  calomelane  aptissime  coniuncta,  por- 
rigitur. Dosis  etiam  aetati,  constitutioni  aegroti  cor- 
poris etc.  est  accomodanda,  praesertim  cavendum  est, 
ne  maiori  dosi,  quam  par  est,  nauseam,  vomitum  vel 
narcosin  excitemus;  minima  est  sexta  grani  pars,  in 
pulveris  forma,  quae  ad  dimidium  granum,  sensim 
adaucta,  in  usum  vocatur. 

Prestat  adhuc  de  nonnullis  remediis  externis,  in- 
ternisque adiuvantibus,  aliquid  disserere,  huc  pertinent: 
vesicantia,  balnea  tepida,  et  inunctiones. 

Yesicantia  tantum  locum  habere  possunt,  si  sta- 
dium primum  iam  absolutum,  ac  diathesis  inflammato- 
riae vehementia  fracta  est,  quia  praemature  imposita, 
vi  sua  irritante,  illaque  ex  toto  non  extincta,  morbum 
in  deterius  vertunt;  propterea  in  morbi  stadio  secun- 
do, ad  vim  vasorum  resorbentium  incitandam,  utiliter 
in  usum  vocantur,  quo  interdum  exitus  in  hydroce- 
phalum  chronicum,  vel  in  mortem  praecavetur. 

Yesicantia  diversis  corporis  locis  imponimus, 

Portenschlag,  i)  Baader,  Quin  vesicatorium  supra 
totum  caput  applicandum  suadent,  alii  vero  vertici, 
vel  occipiti,  vel  nuchae  id  applicare  commendant; 
Goelis  2)  denique  suras,  crura  et  brachia  ad  vesica- 
toria  ponenda,  aptissimos  locos  reliquis,  praeferendos 
esse,  contendit.  Plurimi  suppurationem  per  aliquod 
tempus,  nimirum  ad  convalescentiam  usque,  servan- 
dam esse,  necessarium  ducunt. 

Quamvis  balnea , si  inflammatio  exculta  est,  effec- 
tus salutares  non  offerunt,  sed  potius  aegrotus  ex  eo- 
rum usu  detrimentum  capere  potest,  quia  sanguinem 
parti  affectae  advehunt,  utilitatem  tamen  egregiam 
praestant,  si  cutis  functio  suppressa  est,  si  exaltatae 
ac  inordinatae  systematis  nervosi  actiones  v.  c.  con- 
vulsiones etc.  adsunt,  atque  aegrum  vehementer  ex- 
cruciant; illa  per  balnea  cum  sapone  vel  lacte  parata, 
excitatur,  sed  ad  has  debellandas,  balnea  antispasmo- 
dicam  vim  exserentia,  maxime  conferunt.  Pediluvia 
quoque  acria,  quibus  sinapi,  cineres  et.  sal  commune 
admiscenda  sunt , laudem  insignem  iure  merentur. 

Iniunctiones  colli,  nuchae,  femorum,  quas  Hop- 
fengae r tner,3)  Odier  etWicbmann^  collaudant, 
non  sunt  omittendae,  angent  enim  systematis  lymphatici 
actionem  et  inflammationis  reliquias  discutiunt,  quem 
ad  scopum  ungt.  bydrargyr.  ciner.  partibus  illis  il- 


j)  Portenschlag  1.  c.  p,  300. 

2)  Goelis  1.  c.  p,  178, 

3)  Hopfengirtner  1.  c.  p,  i$y. 

4)  Wichmann  1.  c,  E,  III.  p.  119. 

linitur.  Quum  mercuriales  frictiones  facile  salivatio» 
nem  moveant,  semper  caute  atque  modice  applicandae 
sunt. 

Absolutis  iis,  quae  de  praestantissimis  remediis, 
tam  internis,  quam  externis  dicenda  erant,  ad  diaetam, 
etc.  breviter  exponendam  transeamus. 

Diaeta  ab  initio  medelae  antiphlogisticae  res- 
pondeat, qua  ex  causa  aeger  frigidiuscule  habendus 
est,  quiescat  in  pulvinari  tenui,  plumis,  si  fieri  po- 
test, non  impleto,  ab  luce  rumoreque  omni  remoto. 
Omnes  potiones  excitantes,  atque  cibi  nutrientes  sunt 
evitandi,  e contrario  haustus  refrigerantes,  iuscula 
aquae  cum  mica  panis  albi,  vel  ex  fructibus  acidulis 
parata,  maxime  conveniunt.  In  convalescentiae  sta- 
dio, si  ciborum  appetentia  redit,  cibi  paulo  magis  nu- 
trientes, parcius  vero  et  saepius  dati,  porriguntur. 
Quibus  remediis  et  hoc  regimine  diaetetico  strenue  ac 
satis  diu  continuatis,  plerumque  salutem  sperare  pos- 
sumus, sin  vero  tertium  stadium  intravit,  omnis  spes 
aegrum  sanandi  nos  destituit,  unica  indicatio,  symp- 
tomata atrociora  mitigandi,  et  misero,  [quantum  heri 
potest,  mortem  leviorem  parandi,  superest. 

Observatio. 

Sub  finem  huius  commentarioli,  liydrocephali 
observationem  a nobis  institutam , memoratu 
dignam,  afferre  liceat. 

Iulius  R.  tres  annos  natus,  constitutione  corporis 
debili  praeditus,  iam  praemature  facultatem  animi 
maiorem,  quam  par  est,  ostendebat,  erat  pniin  inge- 

niosus  atque  hilaritate  maxima.  Primo  ab  armo  aeta- 
tis morbo  scrofuloso  vexatus,  nunc  praecipue  omnia 
symptomata  mali  ex  toto  exculti,  v.  c.  intumescentia 
glandularum  colli  et  cervicis,  quae  saepius  in  suppu- 
rationem vertebantur,  abdomen  tumidum  et  durum 
etc.  se  manifestavere.  Dentitionis  negotium  difficile  ab 
eo  perfectum,  semper  multas  molestias  ei  paravit. 
Die  III.  Martii  morbo  correptus  est,  mater  vero  lioc 
permota,  in  policlinicum,  quod  duce  Perill.  Hufelan- 
dio  floret,  auxilium  pro  filio  suo  implorans,  se  con- 
tulit. 

Die  IV.  Martii.  Aegrotulus  mihi  ad  curam  insti- 
tuendam a Cei.  Osann  medie.  Professore  benigne  tra- 
ditus est.  Statim  eum  adii,  deprehendique  graviter 
afflictum.  Facies  rubore  levi  obtecta  erat,  palpebrae 
ob  retinae  sensibiliratem  eximiam  oculos  plane  occlu- 
serant, oculus  ipse  sine  omni  splendore,  quasi  collap- 
sus et  lacrimans,  adnata  tunica  sanguine  turgida, 
pupilla  paulo  contracta,  reperiebatur.  In  fronte  ex- 
anthema peculiare,  de  quo  §.  4*  locuti  sumus,  obser- 
vabatur. Calor  capitis  adauctus,  labia  sicca,  lingua 
tegumento  tenui  et  albido  obsita,  cibi  desiderium 
abolitum,  sitis  vero  paene  ardens.  Aegrotulus  de 
doloribus  capitis  et  ventris  querebatur,  alvus  per  bi- 
duum erat  obstipata,  motiones  febriles,  pulsus  fre- 
quentes, pleniores  et  inaequales.  Maxima  inquietudo, 
ita  ut,  non  diu  in  uno  eodemque  situ  persistere  pos- 
sit, erat  morosus  atque  male  contentus.  Haec  forma- 
tio capitis,  quam  (§.  $.)  explicavimus,  hoc  in  aegroto 
ad  diagnosin  certam  instituendam,  maxime  conferre 
potuit.  Omnibus  symptomatibus  enumeratis,  atque 


inter  se  rite  comparatis,  hydrocephalum  acutum,  seu 
inflammatorium  adesse,  intellexi,  ad  quem  debellan- 
dum, nullam  praeter  methodum  anthiphlogisticam  uti- 
lem fore,  mihi  persuasum  habui;  qua  propter  pro- 
tinus decem  hirudines  fronti  imponi,  posteaque  epi- 
themata frigida  ad  caput  applicari,  iussi.  Praeterea 
infusum  sennae  cum  uatro  sulphurico,  aegro  propi- 
nandum praescripsimus,  quocum  clysmatum  applica- 
cationem,  ad  alvum  ducendam,  coniunximus. 

Vesperi.  Sanguini*  copia  e vulneribus  per  aliquot 
horas  servatis,  largior  facta  erat.  Facies  nunc  pallida^ 
capitis  calor  valde  imminutus,  fere  naturalis,  pulsus 
aliquantulum  frequentes,  sine  omni  plenitudine,  ir- 
regulares, interdum  intermittentes,  sine  omni  pleni- 
tudine, irregulares,  interdum  intermittentes,  febris 
omnino  deest.  Alvus  nondum  soluta,  abdomen  planum 
durum,  in  regione  umbilicali  collapsum. 

Die  V.  Martii.  Alvus  ter  soluta,  coloris  opaco* 
viridis,  fere  expers  foetoris  et  muco  commixta;  ex 
parco  et  lacteo  lotio,  matutino  tempore  primo  in  vi- 
trum demisso,  sedimentum  largum,  cretae  simillimum 
praecipitabatur,  cephalalgia  imminuta,  facies  valde  com- 
mutata; pulsus  fere  normales,  inaequales  autem,  non- 
nunquam  intermittentes.  Diagnosi  sic  rite  stabilitata 
curam  morbo  respondentem  instituere,  opus  erat; 
quare  aegroto  mercurium  dulcem,  sanandi  scopo  ap- 
tissimum remedium,  praescripsimus, 

Pw  Calomel.  gr.  j. 
ffri  albi  gr.  x. 

m.  f.  pulvis  dispens.  dos  tales  No.  XII, 

D,  S,  Omni  hora  una  dosis  sumenda. 


Simul  capiti  epithemata  e glacie  contusa,  vesica 
bubula  inclusa,  quoties  heri  posset  iterata,  imponi 
praecepimus. 

Vesperi.  Infans  statu  comatoso  correptus,  per 
diem  palpebris  semiapertis,  quietus  in  lectulo  decu- 
buerat ex  eo  autem  excitatus,  eiulatum  peculiarem, 
huic  morbo  proprium  emisit,  ac  tum  in  pristinum  sta- 
tum rediit. 

Die  VI  Martii.  Palpebris  superioribus  oedemato- 
Se  tumidis,  insignis  intumescentia  oedematosa,  simul- 
que  inflammata  sinistri  lateris  frontis  et  faciei  accesse- 
rat. Status  soporosus  ita  erat  adauctus,  ut  ex  eo, 
vix  ac  ne  vix  quidem  excitari  posset.  Noctu  aegrotu- 
lus  interdum  deliraverat,  pulsus  ut  heri,  tardiores 
vero,  respiratio  tarda,  suspiriis  intercepta.  Alvus  pluries 
soluta,  urina  pellucida,  subfiava,  sine  omni  sedimento. 
Continuavimus  usum  remediorum  tum  internorum,  tum 
externorum.  Die  VII  Martii.  Aegrotuius  satis  bene 
se  habet,  status  soporosus  ex  toto  deest,  ludit  atque 
cibos  porrectos  cum  voluptate  edit.  Intumescentia  pal- 
pebrarum et  faciei  innninuta.  Pulsus  minus  tardiores 
et  irregulares,  respiratio  libera,  spiritus  commode  du- 
citur. Alvum  ter  deposuit,  urina  ut  heri,  sed  adhuc 
parcior,  qua  ex  causa  calomelani  herb.  digital,  purpur. 
addimus  atque  praescripsimus 
Pt.  Calomel  gr.  I. 
hb.  digital.  purp.  gr.  | 
ffr.  albi  gr.  x. 

m.  f.  pulv.  dispens.  dos.  tal.  N.  XII, 

D,  S.  Omni  hora  una  dosis. 

Epithemata  frigida  continuari  itissimus.  Die  VIII 
Martii.  Aegrotulus  per  noctem  bene  dormivit,  intu- 
mescentia plane  evanuit,  epidermis  fissa  in  diversis 
faciei  locis  desquamatur.  Pulsus  fere  legitimi.  Alvus 
pluries  soluta,  urina  largior  profluxit,  ciborum  disi- 
derium.  Nulla  in  medicamentis  mutatio. 

Die  IX  Mart.  Morbus  sensim  sensimque  descres- 
cit,  omnes  corporis  functiones  rite  procedere  viden- 
tur. Aegrotulus  optime  se  habens,  lectum  reliquit. 
Pulsus  naturales,  non  amplius  intermittentes.  Quae 
cum  ita  se  haberem,  nunc  omni  bihorio  dosin  unam 
pulveris  porrigi,  fomentationesque  rarius  applicari,  ius- 
simus.  Die  X Mart.  Fere  nulla  morbi  vestigia  adsunt, 
aegrotulus  ceterum  bene  se  habet,  ciborum  appeten- 
tia maxime  adaucta.  Urina  subflava,  pellucida,  sedi- 
mentum exiguum  deposuit,  alvus  semel  soluta  est, 
qua  propter  memoratis  pulveribus  rad.  ialappae  com^ 
miscuimus,  atque  ordinavimus 
R.  Calomel.  gr.  I. 
rad.  Jalappe  gr.  III, 
ffri  albi  gr.  x. 

m.  f.  pulv.  dispens.  dos.  tal.  N.  XII, 

D.  S.  Omni  hora  dosis  una 

D ie  XI  Mart.  Heri  horis  vespertinis  exacerbatio 
improvisa  rediit  et  per  noctem  duravit.  Mater  inter- 
rogata, infantem  noctu,  calore  vehemente  et  sili  ar- 
dente  excruciatum  esse,  dixit.  Matutino  aegro- 
tulum , sopore  fere  invincibili  maximoque  correptum, 
caput  positum  sinistro  in  latere,  pulvinari  circumvolu- 
tum, deprehendimus.  Occiput  ad  regionem  cervicis 
usque,  intumescentia  faciei  plane  oculis  subducta,  alia, 

huic  vero  simili,  invasum  est.  Facies  musculo- 
rum convulsionibus  distorquebatur;  aegrotulum  in- 
ter statum  soporosum,  manus  saepius  ad  caput,  na- 
sum et  labia  ferre,  quasi  abstergere  aliquid  voluerit, 
observavimus.  Alvus  pertinaciter  obstipata,  urina  lac- 
tea, sedimentum  album  offerens. 

Nunc  ^loco  fomentationum,  perfusiones  ex  aqua 
frigida,  secundum  Formey  (§.  io  ) instituimus  atque 
saepius  iteravimus.  Interna  remedia  continuari  iussi- 
mus. 

Die  XII  Mart.  Hodie  vespertino  tempore  exacer- 
batio vehementissirna  intravit,  nam  omnia  phaenomena 
in  deterius  etiam  vertebantur,  quibus  tum  illa  peri- 
culosiora: oris  distortio,  subsultus  tendinum,  flocculo- 
rum collectio  supervenerunt.  Pulsus  frequentissimi, 
maxime  accelerati,  atque  irregulares,  respiratio  anxia, 
accelerata  et  intercepta.  Faciei  rubor  partialis  cum 
pallore  vicissim  commutatur.  Digitus  carotidi  et  tem- 
porali super  impositus,  vehementem  sentit  pulsationem, 
cordis  actio  maxime  adaucta  evadit.  Sopor  ad  sum- 
mum gradum  evectus,  fere  inexpugnabilis  esse  videtur, 
fortiores  enim  et  saepius  iteratae  perfusiones,  aegrotulum 
tantum  pro  momento  ex  eo  excitare  valent,  sic  experge- 
factus, statim  in  eundem  relabitur.  Urina  lactea,  se- 
dimento albo,  largiori  praedita.  Applicavimus  octo 
hirudines,  et  perfusiones  cum  epithematibus  frigidis  al- 
ternarim, per  noctem  sine  ulla  remissione,  instituimus. 
Pulveres  e calomelane  reiteravi. 

Die  XIII  Mart.  Perfusiones  diligentissime  iteratae 
et  continuatae , nec  minus  hirudines  praestantissimum 
auxilium  hic  tulerunt.  Aegrotulus  melius  valet,  om« 


47 


nia  periculosa  phaenomena  fere  obolita,  status  soporo- 
sus  ctuidem  mitigatus,  non  tamen  extoto  remotus  erat. 
Pupilla  aliquantulum  dilatata,  vultus  torvus  atque  fi- 
xus. Pulsus  retardati,  irregulares  et  intermittentes. 
Alvus,  quae  per  biduum  tantum  bis  soluta  erat,  plu- 
ries est  deiecta,  urina  parca,  indole  eadem  ut  her,. 
Vesicatorium  cervici  imposui,  perfusiones  et  fomenta- 
tationes  sedulo  continuavimus.  Deinde  infusuui  herb. 
digital.  purp.  ex  drach.dimid.  herbae,  ad  unc.  quatuor 
colatur,  paratum,  vicissim  cum  pulveribus  memoratis 
sumendum,  praescripsimus. 

Die  XIV  Martii.  Denuo  intumescentia  oedema- 
tosa  in  facie  exorta  est.  Oculi  palpebris  oedematose 
tumidis  plane  occluduntur.  Alvinae  excretiones  aquo- 
sae, lotium  pellucidum,  citrinum,  nubecula  inhaerente. 
Pulsus  fere  naturales;  locus,  cui  vesicatorium  imposi- 
tum erat  , in  suppuratione  servatur.  Pulveres  e mer- 
curio dulci  sine  ialappae  addimento  iteravimus. 

Die  XV  Martii.  Aegrotulus  satis  bene  se  habet. 
Intumescentia  faciei  et  palpebrarum  fere  evanuit,  so- 
por imminuitur.  Alvinae  excretiones  aquosae  et  ci- 
nereae, urina  ut  heri,  largior  vero,  sine  omni  sedi’ 
mento,  nubecula  inhaerente.  Perfusiones  nondum  ap- 
plicavimus, epithemata  autem  instituimus. 

Die  XVI  Martii.  Morbus  magis  magisque  immi- 
nuitur, functiones  corporis  iam  rite  absolvuntur,  sta- 
tus soporosus  ex  toto  evanuit.  Pulsus  naturales,  to- 
tum corpus  largiter  sudat,  cibi  desiderium  permag- 
num. 

Die  XVIII  Martii.  Aegrotulus  optime  valet,  om- 
nia ad  naturalem  conditionem  accedunt,  magis  nutrien- 


tes  cibos,  ut  viribus  labefactis  subvenirem,  commen- 
davi. 

Die  XX  Mart.  Aegrotulus  in  pristinam  valetudi- 
nem restitutus,  regimine  diaetetico  bene  ordinato,  de- 
missus «st. 


CURRICULUM  VITAE 

EX  DECRETO 

GRATIOSI  MEDICORUM  ORDINIS 
BEROLINENSIS 
ADIECTUM. 


Ego,  Carolus  Angustus  Guilelmus  Fischer,  Gar- 
delebae,  Palaeo-Marchiae  oppido,  anno  MDCCXCV  na- 
tus sum.  Patre  optimo,  Regi  Borussorum  Augustissimo 
a consiliis  aulicis,  in  summo  magistratu,  cui  rerum  sa- 
crarum ac  medicarum  et  institutionis  publicae  ad  mi- 
nistratio est  commissa,  etiamnum  gaudeo,  matrem  vero, 
praematura  morte  mihi  exreptam,  lugeo.  — A prima 
pueritia  elementis,  quae  studiis  academicis  viam  mu- 
niunt, a praeceptoribus  scholae  sublimioris  urbis  pa- 
triae eruditus  sum  ; aetate  iuvenili  Havelbergam  me- 
contuli,  ut  rei  pharmaceuticae  incumberem,  ibique 
per  quadriennium  aJoachimo,  aestumatissimo  viro,  cu- 
ius memoriam  pia  grataque  mente  semper  servabo,  om- 
nibus, quae  ad  artem  pharmaceuticam  pertinent,  im- 
butus sum. 

Quo  cursu  peracto,  Berolinum  petii,  ut  in  bello 
sacro  iterum  exorto,  quamquam  tunc  temporis  in  re 
medica  minus  versatus,  ad  patriae  salutem  aliquid  con- 
ferrem, chirurgi  itaque  munere  in  nosocomio  castrensi 
cohortis  praetoriae,  in  Gallia  functus  sum.  Pace  re- 
conciliata iterum  arti  medicamentariae  in  nonnullis  of- 
ficinis pharmaceuticis  operam  navavi. 


5° 


Hoc  temporis  spatio  praeterlapso , per  semestre 
lingua  tam  graeca,  quam  latina  ab  eruditss.  Zernial 
philos,  doctor,  instructus  sum,  ut  ita  bene  munitus 
cum  fructu  academicis  studiis  incumbere  possem. 

Anno  MDCCCXVIII  in  universitatem  Gryphiswalden- 
sem  me  contuli,  ubi  die  XXVI  mens.  Aprilis  a viro 
celeberrimo  Tillberg  t.  t.  Rectore  Magnifico,  in  civium 
academicorum  numerum  receptus,  a decano  ordinis 
philosophici  Quistorp,  facultati  adscriptus  sum. 

In  liacce  litterarum  sede  his  lectionibus  interfui: 
Illustr.  de  Weigel  in  encyclopaedia  medica,  mine- 
ralogia,  zoologia  generali,  nec  minus  in  chemia  mihi 
praeceptor  benignus  fuit.  Cei.  Overkamp  logicen,  psy- 
chologiam  et  philosophiam  fundamentalem;  Cei  Till- 
berg mathesin  puram  et  physicen  experimentalem; 
Cei  Fischer  mathesin  applicatam;  Cei.  Quistorp  zoo- 
logiam  specialem  me  docuerunt.  Cei,  Kanngiesser  his- 
toriam mundi  uuiversalem  ; Cei.  Hornscbuch  termi- 
nologiatn  botanicam  et  plantarum  physiologiam  mihi 
exposuerunt. 

His  studiis  absolutis,  Berolinum  studiorum  medi- 
corum persequendorum  caussa  redux,  a cel.  Goeschen 
fasces  academicos  tenente,  die  XX  mens.  Octobris  anno 
MDCCCX1X  in  album  iterum  relatus,  atque  a decano 
Spectabili  111.  Graefe  facultati  medicae  adscriptus  sum. 

Hae  fere  sunt,  quibus  per  studiorum  meorum  spa- 
tium interesse  mihi  licuit,  de  re  medica  lectionibus: 
111.  Knape  osteologiam,  splanchnologiam,  syndes- 
mologiam  me  docuit;  111.  Rudolphi  in  anatomia,  quam 
theoretica,  tam  practica  corporis  humani,  comparata 
et.  pathologica,  phsysiologia  ac  in  entozoorum  doctrina 


mihi  benevolus  praeceptor  fuit.  Artem  cadavera  rite 
dissecandi  in  theatro  anatomico,  iidem  Illustrissimi 
Vjri  me  docuerunt.  111.  Link  de  botanice  et  toxicolo- 
gia;  111.  Hermbstaedt  de  chemia;  Exp.  Boehr  de 
pathologia  generali  disserentes  adii.  In  therapia  spe- 
ciali a Perii  1 . Hufeland,  et  in  pathologia  ac  therapia 
speciali  ab  111.  Horn  eruditus  sum.  De  materia 
medica  Cei.  Osann  lectionibus  adfui.  Chirurgiam  ge- 
neralem et  specialem,  aciurgiam,  doctrinam  de  frac- 
turis et  luxationibus,  nec  minus  artem  fascias  appli- 
candi, ophtkalmiatricen,  et  in  phantome  machina  ope- 
rationes in  oculis  instituendas,  me  benevole  docuerunt: 
111  Rust,  111.  Graefe,  Cei.  Kluge  et  Exp.  Jungken.  Cei. 
Kluge  de  arte  obstetricia  quam  thcoretica.  tam  prac- 
tica,  nec  minus  111.  de  Siebold  de  exercitationibus, 
quae  huc  pertinent,  manu  laciendis,  imbutus  sum.  111. 
Berends,  nec  minus  Cei.  Hecker  Celsi  libros  explican- 
tes audivi. 

Denique  theoreticis  studiis  rite  absolutis,  Illustris- 
simos Viros  ad  aegrotorum  lectulos  sedulo  secutus  sum 
in  clinicis  medicis,  Perill.  Hufeland,  111.  Berends  et 
111.  INeumann,  atque  in  chirurgicis  111.  Rust  et  111, 
Graefe. 

Non  possum  non  omnibus  meis  dilectissimis  prae- 
ceptoribus Viris  Illustrissimis  summeque  Reverendis,  ex 
intimo  animo,  pro  ipsorum  in  me  meritis,  summas 
gratias  agere. 

Iam  vero  tentamine  et  examine  rigoroso  coram  gratioso 
medicorum  ordine  absolutis,  defensaqne  hacce  disserta- 
tione, spero  fore,  ut  summi  mihi  conferantur  in  me- 
dicina ac  chirurgia  honores. 

THESES  DEFENDENDAE. 


I. 

Crusta  inflammatoria,  quae  dicitur,  nor  certa  est 
inflammationis  nota. 


- II. 

Morbi  chronici,  magis  diaeta,  quam  medicamini- 
bus sunt  curandi. 


III. 

Melius  est,  anceps  auxilium  experiri,  quam  nul- 
lum. 


IV. 

Venena  et  acida  corrodentia , ventriculo  ingesta, 
reagentium  chemicornm  ope,  vix  neutralisari,  innoxia 
tantum  ex  parte  reddi , contendo. 


